One Laptop Per Child

One Laptop Per Child Association, Inc. (OLPC) ialah sebuah pertubuhan bukan untung yang ditubuhkan untuk menyelia pembangunan peralatan pembelajaran yang murah dan mampu milik untuk kegunaan negara membangun. Tumpuan OLPC adalah pembangunan, pembinaan dan pengaturan penggunaan komputer riba XO-1 yang bermatlamat untuk menggalakkan pembelajaran bagi kanak-kanak di negara membangun. OLPC menumpukan perhatian dalam bidang pembangunan teknologi maklumat dan komunikasi. OLPC didaftarkan di Delaware, Amerika Syarikat.

OLPC dibiaya oleh ahlinya termasuk AMD, Brightstar Corporation, eBay, Google, Marvell, News Corporation, SES, Nortel Networks, dan Red Hat. Setiap ahli mendermakan AS$2 juta. Walaupun OLPC bukan ditubuhkan untuk keuntungan, pengeluar XO-1 dijangka memperoleh 5-10% keuntungan daripada penjualan XO-1.

Organisasi ini dipengerusikan oleh Nicholas Negroponte. Antara orang penting lain termasuk Jim Gettys, naib presiden kejuteraan perisian dan Charles Kane, presiden dan ketua pegawai operasi.

 Penggunaan komputer riba XO 
Ringkasan pesanan
 Tahun Jumlah (anggaran) Tarikh disahkan Pembeli2007 100,000 Oktober 2007 UruguayOLPC Wiki, Country News, dicapai pada 23 Januari 2008 15,000 14 November 2007 Birmingham, Alabama, Amerika Syarikat 260,000 1 Disember 2007 Peru 50,000 1 Disember 2007 Mexico (jutawan Mexico Carlos Slim) "Peru, Mexico billionaire agree to buy $188 laptops" Betanews, 3 Disember 2007 167,000 5 Januari 2008 Program G1G1 20072008 65,000 29 Mei 2008 Colombia (Caldas) OLPC in Colombia +200,000 Jun 2008 Uruguay +30,000 Oktober 2008 PeruPeruvian president talks OLPC +110,000 10 November 2008 Colombia (Bogota dan Cartagena) Colombia Signs up for OLPC Laptops With Windows 10,000 10 November 2008 Ghana 12,500 9 Januari 2009 Program G1G1 20082009 250,000 24 April 2009 India (belum disahkan)India, Sierra Leone Place OLPC Orders 5,000 24 April 2009 Sierra Leone 100,000 14 Mei 2009 Rwanda 120,000 XO Laptops Headed to OLPC RwandaTotal 1,374,500    

Negara terlibat
Pada Oktober 2007, Uruguay memesan 100,000 komputer riba, menjadikan Uruguay negara pertama membeli pesanan penuh komputer riba. Penggunaan pertama bukan percubaan terjadi di Uruguay pada Disember 2007. Sejak itu, 200,000 lagi komputer riba telah dipesan untuk diberi kepada semua pelajar sekolah awam di antara umur 6 dan 12 tahun.

Negara ini dikatakan menjadi negara pertama di dunia di mana semua pelajar sekolah rendah mendapat sebuah komputer riba percuma sebagai sebahagian daripada Plan Ceibal. Presiden Tabaré Vázquez menyempurnakan skim ini di sebuah sekolah di Montevideo pada 13 Oktober 2009.Verónica Psetizki. (2009-10-16) "Laptop for every pupil in Uruguay", BBC Dalam dua tahun terakhir, 362,000 murid dan 18,000 pelajar telah terlibat, dengan kos $260 (£159) setiap murid, termasuk kos penyelenggaraan, pembaikan peralatan, latihan untuk guru dan sambungan Internet. Kos tahunan mengekalkan program ini, termasuk portal maklumat untuk pelajar dan guru, dijangka sebanyak AS$21 (£13) per murid.

Bagaimanapun, negara pulau Pasifik Selatan Niue turut menuntut perkara yang sama pada Ogos 2008.

360px|thumbnail|Kanak-kanak OLPC mengucapkan terima kasih
Komputer riba ini telah dihantar kepada negara-negara berikut, sama ada setelah dipesan atau sebahagian daripada program Give One Get One:
 Afrika
 Habsyah (5,000 komputer riba diterima daripada program G1G1)
 Ghana (10,000 komputer riba dipesan)
 Rwanda (20,000 komputer riba diterima daripada program G1G1, 100,000 komputer riba dipesan)
 Sierra Leone (5,000 komputer riba dipesan)
 Amerika
 Colombia (175,000 komputer riba dipesan)
 Haiti (13,000 komputer riba diterima daripada program G1G1)
 Mexico (50,000 komputer riba dipesan jutawan Carlos Slim)
 Peru (290,000 komputer riba dipesan)
 Amerika Syarikat (15,000 komputer riba dipesan Birmingham, Alabama)http://wiki.laptop.org/go/OLPC_United_Stateshttp://wiki.laptop.org/go/OLPC_Birminghamhttp://www.youtube.com/watch?v=inxOg-dt6rw
 Uruguay (300,000 komputer riba dipesan)
 Asia
 Afghanistan (11,000 komputer riba diterima daripada program G1G1)
 Kemboja (3,200 komputer riba diterima daripada program G1G1)
 Mongolia (10,000 komputer riba diterima daripada program G1G1)OLPC Wiki, Laptop News 2008-01-19, "3. Ulaan Baatar"
 Oceania
 Kiribati, Nauru, New Caledonia, Niue, Papua New Guinea, Kepulauan Solomon, Tuvalu, Vanuatu (5,000 komputer riba diterima daripada program G1G1)

 Rujukan 

 Pautan luar 
 Laman OLPC Malaysia
 Laman OLPC

Kategori:Satu laptop untuk setiap kanak-kanak
Kategori:Pembangunan teknologi maklumat